Sūdėnų akmuo su dubeniu

Sūdėnų akmuo su plokščiadugniu dubeniu, vadinamas Aukuro akmeniu (valstybės saugomas kultūros paminklas: unikalus kodas – 13076; senas registro kodas – A440P, senas kultūros paminklo Nr. AV1879) – mitologinis akmuo Kretingos rajono savivaldybės šiaurės vakariniame pakraštyje, 0,5 km į šiaurės vakarus nuo Pelėkių akmens, 70 m į pietryčius nuo kelio Laukžemė-Senoji Įpiltis tilto per Kulšės upelį.

 Akmuo 
Dubenėtas akmuo guli Kulšės upelio dešiniajame krante, šlaite, buvusiame vandens malūno sode. Dubenėtas akmuo pilkai rusvas, apskritas, 1,2-1,25 m skersmens ir 0,6-0,9 m aukščio virš žemės paviršiaus. Ties viršutinės plokštumos viduriu yra 30-38 cm skersmens ir 10-12 cm gylio plokščiadugnis dubuo. Nuo jo link akmens vakarinio krašto eina 15-20 cm pločio ir 1 cm gylio griovelis. Saugomos teritorijos plotas 1,56 m².

0,5 km į pietryčius yra Pelėkių akmuo su dubenėliais.

 Istorija 
Pasakojama, kad ant akmens pagonys aukoję aukas; kad nedarbingiems baudžiauninkams ant akmens nukirsdavo galvas; kad akmuo – tai buvusio malūno girnos.Vykintas Vaitkevičius. Senosios Lietuvos šventvietės. Žemaitija. – Vilnius, 1998.

Nuo 1976 m. vietinės reikšmės archeologijos paminklas (AV1879).Lietuvos TSR kultūros paminklų sąrašas (tęsinys). – Vilnius, 1977. – p. 21 1997 m. paskelbtas Lietuvos Respublikos kultūros vertybe (A440) Valstybės žinios, 1998, Nr. 14, p. 10, 1998 m. – kultūros paminklu (A440P).Valstybės žinios, 1998, Nr. 49, p. 54 2004 m. pripažintas valstybės saugomu paminklu.Lietuvos Respublikos kultūros ministro 2005-04-29 įsakymas Nr.: ĮV-190

 Šaltiniai 

 Nuorodos 
 Kultūros vertybių registras. Sūdėnų akmuo su plokščiadugniu dubeniu

Kategorija:Lietuvos mitologiniai akmenys
Kategorija:Kretingos rajono paveldas